CELEX: 62020CN0371
Language: el
Date: 2020-08-07 00:00:00
Title: Υπόθεση C-371/20: Αίτηση προδικαστικής αποφάσεως την οποία υπέβαλε το Bundesgerichtshof (Γερμανία) στις 7 Aυγούστου 2020 — Peek & Cloppenburg KG, εκπροσωπούμενη από την Peek & Cloppenburg Düsseldorf Komplementär B.V. κατά Peek & Cloppenburg KG, εκπροσωπούμενη από την Van Graaf Management GmbH

19.10.2020   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 348/9
            
         
      Αίτηση προδικαστικής αποφάσεως την οποία υπέβαλε το Bundesgerichtshof (Γερμανία) στις 7 Aυγούστου 2020 — Peek & Cloppenburg KG, εκπροσωπούμενη από την Peek & Cloppenburg Düsseldorf Komplementär B.V. κατά Peek & Cloppenburg KG, εκπροσωπούμενη από την Van Graaf Management GmbH
      (Υπόθεση C-371/20)
      (2020/C 348/13)
      Γλώσσα διαδικασίας: η γερμανική
      
         Αιτούν δικαστήριο
      
      Bundesgerichtshof
      
         Διάδικοι στην υπόθεση της κύριας δίκης
      
      
         Εναγόμενη και αναιρεσείουσα: Peek & Cloppenburg KG, εκπροσωπούμενη από την προσωπικώς ευθυνόμενη εταίρο Peek & Cloppenburg Düsseldorf Komplementär B.V.
      
         Ενάγουσα και αναιρεσίβλητη: Peek & Cloppenburg KG, εκπροσωπούμενη από την προσωπικώς ευθυνόμενη εταίρο Van Graaf Management GmbH
      
         Προδικαστικά ερωτήματα
      
      
               
                  1)
               
               
                  Υφίσταται «πληρωμή» για την προώθηση προϊόντος κατά την έννοια του σημείου 11, παράγραφος 1, του παραρτήματος Ι, της οδηγίας 2005/29/ΕΚ (1), μόνον όταν η αντιπαροχή για τη χρήση ανακοινώσεων στα μέσα, με σκοπό την προώθηση του προϊόντος, συνίσταται σε χρήμα ή εμπίπτει στην έννοια της «πληρωμής» οποιουδήποτε είδους αντιπαροχή, ανεξαρτήτως του αν συνίσταται σε χρήμα, αγαθά ή υπηρεσίες ή σε οποιοδήποτε άλλο περιουσιακό στοιχείο;
               
            
               
                  2)
               
               
                  Προϋποθέτει το σημείο 11, πρώτη περίοδος, του παραρτήματος Ι, της οδηγίας 2005/29/ΕΚ ότι ο εμπορευόμενος παρέχει στον επιχειρηματία του μέσου ενημέρωσης το οικονομικό πλεονέκτημα ως αντιπαροχή για τη χρήση ανακοινώσεων και, αν η απάντηση είναι καταφατική, πρέπει να γίνει δεκτό ότι υφίσταται τέτοια αντιπαροχή ακόμη και στην περίπτωση κατά την οποία ο επιχειρηματίας του μέσου δημοσιεύσει κείμενο σχετικό με διαφημιστική εκδήλωση που διοργάνωσε από κοινού με έναν εμπορευόμενο, όταν ο τελευταίος έχει παραχωρήσει στον επιχειρηματία του μέσου το δικαίωμα χρήσης των φωτογραφιών για τις ανάγκες του δημοσιεύματος, όταν αμφότερες οι επιχειρήσεις έχουν από κοινού συμμετοχή στα έξοδα και στη χρηματοδότηση της διαφημιστικής εκδήλωσης και όταν η εν λόγω εκδήλωση συμβάλλει στην προβολή και προώθηση των προϊόντων αμφότερων των επιχειρήσεων;
               
            
         (1)  Οδηγία 2005/29/EK του Ευρωπαϊκού Κοινοβουλίου και του Συμβουλίου, της 11ης Μαΐου 2005, για τις αθέμιτες εμπορικές πρακτικές των επιχειρήσεων προς τους καταναλωτές στην εσωτερική αγορά και για την τροποποίηση της οδηγίας 84/450/ΕΟΚ του Συμβουλίου, των οδηγιών 97/7/ΕΚ, 98/27/ΕΚ, 2002/65/ΕΚ του Ευρωπαϊκού Κοινοβουλίου και του Συμβουλίου και του κανονισμού (ΕΚ) 2006/2004 του Ευρωπαϊκού Κοινοβουλίου και του Συμβουλίου («Οδηγία για τις αθέμιτες εμπορικές πρακτικές») (ΕΕ 2005, L 149, σ. 22).